Հայերն ու արաբները մշտապես միմյանց ձեռք են մեկնել ամենադժվարին պահերին: Այսպես եղավ, երբ հայ ժողովուրդը ցեղասպանության ենթարկվեց Օսմանյան Թուրքիայում: Արաբական երկրներն առաջինն էին, որ օգնության ձեռք մեկնեցին` ապաստան տրամադրելով և հնարավոր աջակցություն ցուցաբերելով հարյուր հազարվոր մարդկանց: Հայերը ոչ միայն գոյատևեցին արաբական երկրներում, այլև ոտքի կանգնեցին, դարձան այդ երկրների նվիրյալ քաղաքացիներ` պահպանելով ազգային ինքնությունը: Պատահական չէ, որ այսօր հայկական համայնքներ կան գրեթե բոլոր արաբական երկրներում: